OpenLLM-France/wikimedia huggingface dataset:
# Miguel Ángel García Juez

Miguel Ángel García Juez (Madrid, 10 d'abril de 1948 - Madrid, 19 de desembre de 2019) va ser un periodista espanyol.

## Biografia

Llicenciat en Ciències de la Informació per la Universitat Complutense de Madrid, els seus inicis professionals en el món del periodisme es remunten a 1977. Durant tres dècades ha desenvolupat la seva carrera en diferents mitjans de comunicació, encara que la seva trajectòria s'ha centrat especialment en la ràdio.
Es va iniciar en Ràdio Nacional d'Espanya. En l'emissora pública va arribar a ser director adjunt de l'informatiu España a las ocho, i dirigí l'espai de contingut econòmic Contante y sonante.
Posteriorment, en 1982, s'incorpora a l'acabada de crear Antena 3 Radio, on va dirigir l'espai Viva la tarde (que es va fer amb el lideratge de la seva franja horària en aconseguir els 580.000 oïdors, i els informatius Hora Cero, Crónica 3 i La España de las autonomías. A més va exercir, des de setembre de 1992, el càrrec de Cap dels Serveis Informatius i, finalment, a l'agost de 1993 va ser nomenat Adjunt a la Direcció General, fins a 1994 quan van finalitzar les emissions de la cadena.
Entre gener i abril de 1990, a més, va presentar en espai de debat La Tertulia, a Antena 3 Televisió. Set anys després, repetiria en el mitjà, posant-se al capdavant de l'equip de redactors del programa La sonrisa del pelícano, que dirigia Pepe Navarro.
Després de la seva sortida d'Antena 3, en 1994, s'incorpora a Radio Voz, amb els programes Viva la radio i El periscopio
Al setembre de 2002, després d'un temps apartat del mitjà torna a la ràdio, en aquest cas a Onda Cero, per a dirigir l'espai La Brújula del deporte, en substitució del programa de José María García.
En 2005 va ser nomenat Director de Comunicació de l'equip de vela Desafío Español 2007, partipant en la Copa Amèrica. També va dirigir la revista Subastas Siglo XXI i va ser gerent de la Fundació Pro Drets Humans Miguel Ángel Blanco.
Va estar guardonat amb dos Premis Ondas i dues Antena de Oro.

## Referències

* ↑ La SER se mantiene líder, con 7,8 millones de oyentes diarios, El País, 27 de juliol de 1992
* ↑ Miguel Ángel García Juez, nuevo asesor de la direccion de Antena 3 Radio, El País, 23 d'agost de 1993
* ↑ Pelícanos contra marcianos, El País, 21 de setembre de 1997
* ↑ ONDA CERO selecciona a Miguel Ángel García Juez para reemplazar a José Mª García al frente de las noches con 'La Brújula del Deporte'., lahemerotecadelbuitre.com
* ↑ Zulueta, García Juez y Planells dirigirán el Desafío Español ante 33 edición, superdeporte.es, 10 de setembre de 2007
# Misool

Misool, anteriorment escrit Mysol, (en neerlandès: Misoöl), és una de les quatre illes principals de l'arxipèlag Illes Raja Ampat a la província de Papua occidental (anteriorment Irian Jaya), Indonèsia. La seva superfície és de 2.034 km². Rl seu punt més alt fa 535 m i les poblacions principals són Waigama i Lilinta.
Els seus habitants parlen l'idioma Biga i l'idioma Matbat, com també l'indonesi.
Altres illes principals d'aquest grup són Salawati, Batanta i Waigeo, també hi ha nombroses petites illes com Kofiau.

## Fauna

* Echymipera kalubu,
* Echymipera rufescens
* Dorcopsis muelleri
* Phalanger orientalis
* Spilocuscus maculatus
* Petaurus breviceps
* Macroglossus minimus
* Melanotaenia flavipinnis i Melanotaenia misoolensis,
* Nyctimene aello
* Pteropus conspicillatus
* Aselliscus tricuspidatus
* Pipistrellus papuanus

## Història

Formava part de l'Imperi Colonial neerlandès, les Índies Orientals Neerlandeses.
Van ser ocupades per l'Armada Imperial Japonesa l'any 1942 fins a 1945.

## Referències

* ↑ Ethnologue - Biga
* ↑ Ethnologue - Matbat
* ↑ «Traditional kingdoms of Maluku, early 15th century, and the spheres of influence of Ternate and Tidore, early 16th century». Arxivat de l'original el 2011-07-21. [Consulta: 4 gener 2015].
* ↑ Allen, G.R., Hadiaty, R.K. & Unmack, P.J. (2014): Melanotaenia flavipinnis, a new species of Rainbowfish (Melanotaeniidae) from Misool Island, West Papua Province, Indonesia, aqua, International Journal of Ichthyology, 20 (1): 35-52.
* ↑ Allen, G. 1996. Melanotaenia misoolensis. 2006 IUCN Red List of Threatened Species. Downloaded on 4 August 2007.
* ↑ No. 92 of the Japanese Monographs — "Southwest Area Naval Operations, Apr. 1942 – Apr. 1944", 10 September 1947.

## Enllaços externs

* Plantilla:Commonscat inline
* Jelle Miedema, Perspectives on the Bird's Head of Irian Jaya, Indonesia: Proceedings of the Conference Leiden, 13-17 October 1997
* Indonesia Field Project - Misool - Marine Conservation Agreements Arxivat 2013-05-18 a Wayback Machine.
# Mus indutus

Mus indutus és una espècie de mamífer rosegador de la família dels múrids. Viu a altituds de fins a 1.600 msnm a Angola, Botswana, Namíbia, Sud-àfrica, Zàmbia i Zimbàbue. Ocupa una gran varietat d'hàbitats de sabana semiàrida. És una espècie en risc mínim, és a dir, no sembla que hi hagi cap amenaça significativa per a la seva supervivència. El seu nom específic, indutus, significa 'assumit' en llatí.

## Referències

* ↑ Child, M. F.; Monadjem, A. Mus indutus. UICN 2016. Llista Vermella d'espècies amenaçades de la UICN, edició 2016, consultada el 12 març 2018.
* ↑ Entrada «Mus» d'Animalia (en anglès).
# Mus cookii

Mus cookii és una espècie de mamífer rosegador de la família dels múrids. Viu a altituds d'entre 50 i 2.500 msnm a Bangladesh, Bhutan, l'Índia, Laos, Myanmar, el Nepal, Tailàndia, el Vietnam i la Xina. El seu hàbitat natural són els boscos primaris i secundaris de molts tipus diferents. És una espècie en risc mínim, és a dir, no sembla que hi hagi cap amenaça significativa per a la seva supervivència. L'espècie fou anomenada en honor de J. Pemberton Cook.

## Referències

* ↑ Aplin, K.; Lunde, D.; Molur, S. Mus cookii. UICN 2016. Llista Vermella d'espècies amenaçades de la UICN, edició 2016, consultada el 12 març 2018.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 84. ISBN 978-0801893049.
# Morals (pel·lícula)

Morals és una pel·lícula muda de la Realart Pictures Co. dirigida per William Desmond Taylor i protagonitzada per May McAvoy. Basada en la novel·la “The Morals of Marcus Ordeyne” de William J. Locke, la pel·lícula es va estrenar el novembre de 1921.

## Argument

Carlotta ha estat criada en un harem turc i ara que sobre ella penja l’amenaça d’un casament forçós intenta a Londres amb un aventurer Harry, un aventurer americà. Ell és assassinat per lo que Carlotta es queda sense recursos per lo que demana ajuda i protecció a Sir Marcus Ordeyne. Aquest l’acull a casa per pena però la seva bellesa i innocència fan que s’enamori d’ella i que planegi casar-s’hi. Aleshores Judith Mainwaring, rival Carlotta per l’amor de Marcus, explica a aquesta que ell només es casa amb ella per evitar un escàndol. Tot i que l'estima, Carlotta fuig amb Pasquale, un amic de Marcus. Més tard, Judith Mainwaring es troba amb Carlotta a París i li explica la veritat i que Sir Marcus la busca. En adonar-se del seu amor per ell Carlotta es retroba amb el seu benefactor.

## Repartiment

* May McAvoy (Carlotta)
* William P. Carleton (Sir Marcus Ordeyne)
* W.E. Lawrence (Sebastian Pasquale)
* Marian Skinner (Mrs McMurray)
* Nick De Ruiz (Hamdi)
* Starke Patteson (Harry)
* Kathlyn Williams (Judith Mainwaring)
* Bridgetta Clark (Antoinette)
* Sidney Bracy (Stinson)

## Referències

* ↑ «Woody says May McAvoy’s next film surpasses anything made by Realart». Exhibitors Herald, 29 d’octubre 1921, pàg. 78.
* ↑ «Noted Publisher praises “Morals”». Exhibitors’ Trade Review, 12-11-1921, pàg. 1653.
* ↑ «Morals» (en anglès). American Film Institute Catalog. [Consulta: 29 gener 2021].
* ↑ «Suggestions in the stills from the Realart photoplay, “Morals”». Exhibitors Herald, 12-11-1921, pàg. 42-43.

## Enllaços externs

* Morals al catàleg de l'American Film Institute
# Mort vivent

Un mort vivent o no-mort és un monstre o criatura que continua de moure's i d'obrar com si fos viu tot i que ha patit la mort. Pot tractar-se d'un cadàver animat, d'un ésser ressuscitat o un tipus d'esperit. Els morts vivents es diferencien de les ànimes, ja que l'ànima pertany a l'altre món (sigui el paradís o l'infern) mentre que el mort vivent actua en el món terrenal i sovint la seva tornada de la mort no és pas desitjada i és sinònim de perill.
Els rituals per convocar els morts vivents o per conjurar llur aparició daten d'antic, com es veu als ritus grecs per tal d'evitar la resurrecció dels morts. El vodú atorga un paper central a aquestes pràctiques, properes a l'espiritisme.
El concepte de mort vivent és freqüent a la literatura fantàstica i els jocs basats en aquesta (on sovint es considera una raça a part), així com al cinema de terror.

## Tipus de morts vivents

La llista següent conté algunes de les criatures considerades morts vivents:
* vampir
* fantasma
* zombi
* draug
* ghoul
* wraith
* esperit, aparició o ànima en pena
* mòmia
* banshee
* jiangshi
* espectre
* myling

## Referències

* ↑ Paul Barber, Vampires, Burial and Death: Folklore and Reality, New York, Yale University Press, 1988, ISBN 0-300-04126-8.
# Mútica

Mútica (llatí: Motyca o Mutyca grec antic: Μότουκα) va ser una ciutat de l'interior de Sicília entre Siracusa i Camarina.
Probablement era en un primer període una dependència de Siracusa, i per això no se la menciona fins a la conquesta de l'illa pels romans. Va ser un municipi independent, i un lloc de certa importància. Segons Claudi Ptolemeu, a la vora tenia el riu Motycanus (Μοτύχανος ποταμός) que probablement és el modern Fiume di Scicli, o el Fiume di Ragusa.
Ciceró diu que abans de les exaccions de Verres, el seu territori (l'«ager Mutycensis») donava aliment a 187 pagesos, d'on es dedueix que era extens i fèrtil. Mútica també és esmentada entre les ciutats de l'interior de l'illa tant per Plini el Vell com per Claudi Ptolemeu. El seu nom no es troba als Itineraris, però consta a la Cosmografia de Ravenna. Sili Itàlic també l'inclou a la llista de ciutats sicilianes, i la relaciona amb Netum. Actualment és la ciutat de Modica, un dels llocs més grans i poblats de la Val di Noto. Està situat en una vall profunda, envoltada de muntanyes de pedra calcària nua, a unes 10 milles del mar.

## Notes

* ↑ Segons el Diccionari llatí-català, p. 862

## Referències

* ↑ Smith, William (ed.). «Motyca». Dictionary of Greek and Roman Geography (1854). [Consulta: 26 maig 2023].
# Servei bàsic d'atenció social

El Servei Bàsic d'Atenció Social, consisteix en un conjunt d'accions professionals que tenen l'objectiu d'atendre les necessitats socials més immediates, generals i bàsiques de les persones, famílies i grups.
Aquestes actuacions també contribueixen a la prevenció de les problemàtiques socials i a la reinserció i integració de les persones en situació de risc social o exclusió.

## Objectiu

L'objectiu és promoure els mecanismes per conèixer, prevenir i intervenir en persones, famílies i grups socials, especialment si es troben en situació de risc social o d'exclusió.

## Funcions

Les funcions que ofereix aquest servei, són: informació, orientació i assessorament. Detecció i prevenció de situacions de risc social o d'exclusió. Aplicació del tractament de suport a persones, famílies o grups. Recepció i anàlisi de les demandes relatives a les necessitats socials de l'àrea territorial corresponent. Gestió dels serveis d'atenció domiciliària, i els altres que siguin determinats per via reglamentària. Tramitació i seguiment de programes i prestacions que requereixen la seva intervenció. Tramitació de propostes de derivació als serveis socials d'atenció especialitzada. Treball social comunitaria. Les altres funcions establertes per l'ordenament jurídic vigent.
Dades de la prestació :
| Tipologia de la prestació | Prestació de servei: servei bàsic |
| Situació de la població destinatària | Població general |
| Edat de la població destinatària | Població general |
| Forma de prestació | Mitjançant intervenció d'equip de professionals |
| Perfils professionals | 3 treballadors/es social, i 2 educadors/es socials per cada 15.000 habitants |
| Estànderds de qualitat | Els que estableix el Pla de qualitat previst en le Llei de servis socials per a aquesta prestació |

## Criteris d'accés - normativa reguladora

Els requisits per accedir a aquest servei són les següents: a) l'existència de situació de necessitat, d'acord amb els articles 8, 9 i 10 i l'Annex 2 del Decret 27/2003, de 21 de gener, d'atenció social primària; b) per a les persones estrangeres, els requisits establerts en la normativa vigent d'estrangeria i d'acollida i integració de les persones immigrades; c) la resta de requisits d'accés establerts en l'ordenament jurídic vigent.

## Referències

* ↑ «Servei Básic d'Atenció Social». [Consulta: 14 desembre 2020].
* ↑ «Objectiu» (en català). [Consulta: 14 desembre 2020].
* ↑ «Funcions». [Consulta: 14 desembre 2020].
* ↑ «Dades de la prestació». [Consulta: 14 desembre 2020].
* ↑ «Criteris d'accés». [Consulta: 14 desembre 2020].

## Enllaços externs

* Servei Bàsic d'Atenció Social
* Dades de la prestació
# Servei Secret dels Estats Units

El United States Secret Service (USSS) o simplement Secret Service (en català Servei Secret dels Estats Units) és una agència governamental dels Estats Units que depèn del Departament de Seguretat Nacional dels Estats Units (fins al març del 2003, depenia del Departament del Tresor). Té dues missions ben diferenciades:
* Lluitar contra la falsificació de moneda i el frau financer.
* Assegurar la protecció dels President dels Estats Units d'Amèrica, del vicepresident, de llurs famílies, d'algunes personalitats (com ara els candidats a la presidència o vicepresidència, els antics presidents, alguns representants oficials, personalitats estrangeres que visiten els Estats Units) així com de llurs residències oficials, com ara la Casa Blanca.

## Història

El Servei Secret es va crear el 1865 per investigar la falsificació del Dòlar, ja que es creia que un terç dels dòlars eren falsos. No va ser fins l'assassinat del president William McKinley, al 1901, que es va ocupar de protegir el president.

## Referències

* ↑ «9 cosas que quizá no sepas del Servicio Secreto» (en castellà). [Consulta: 3 desembre 2017].

## Enllaços externs

* Servei Secret dels Estats Units - Lloc web oficial
# Setge de Fraga

Setge de Fraga té aquests significats:
* Setge de Fraga (1093)
* Setge de Fraga (1122)
* Setge de Fraga (1133-1134)
* Setge de Fraga (1149)
# Solveig Nordström

Solveig Nordström (Estocolm, 25 de novembre de 1923 - Alacant, 21 de gener de 2021) va ser una arqueòloga sueca.
Va ser la responsable que l'important jaciment arqueològic del Tossal de Manises se salvara d'una destrucció segura a causa de l'especulació immobiliària, quan les autoritats d'Alacant van permetre que sobre el jaciment es planificara la construcció d'un gran complex hoteler en els anys 60.
Solveig Nordström va nàixer a la capital de Suècia el 1923. Entraria a la Universitat a estudiar literatura; però, la seua tesi sobre Selma Lagerlof va ser rebutjada i arran d'això va decidir matricular-se en arqueologia clàssica per a poder estudiar llatí i grec. Tot i la mala imatge que es tenia d'Espanya a Suècia per culpa de la dictadura franquista, Solveig decideix visitar-la, atreta pels jaciments arqueològics de l'est peninsular, on la seua investigació tindrà un paper crucial.
Solveig Nordtröm va vincular la seua vida i el seu treball a la recerca de la història del sud valencià i l'art rupestre llevantí. En 1955 va arribar a Espanya, establint-se a Alacant. Va començar els seus treballs en els jaciments de Guardamar del Segura. En aquells dies ja se la definia com una incansable treballadora de camp. Va participar així mateix en la reforma del Museu Arqueològic Provincial d'Alacant, sent la figura clau de l'increment substancial del seu fons patrimonial durant els anys 70.
Actualment un parc d'Alacant, prop del Tossal de Manises, porta el seu nom.

## Referències

* ↑ «S’ha mort Solveig Nordström, arqueòloga sueca que va salvar el patrimoni alacantí». El Temps, 22-01-2021. [Consulta: 22 gener 2021].
* ↑ «EL PARQUE DE LA ARQUEÓLOGA SOLVEIG NORDSTRÖM». Carrers d'Alacant, 08-10-2012 [Consulta: 10 juny 2006].
* ↑ Martínez, Cristina. «Fallece Solveig Nordström, la arqueóloga que salvó Lucentum». Información, 22-01-2021. [Consulta: 22 gener 2021].
* ↑ José, Juan «Solveig Nordström». Carrers d'Alacant, 08-10-2012 [Consulta: 10 juny 2006].
# Spotswood

Spotswood és una població dels Estats Units a l'estat de Nova Jersey. Segons el cens del 2006 tenia 8.179 habitants.

## Demografia

Segons el cens del 2000, Spotswood tenia 7.880 habitants, 3.099 habitatges, i 2.163 famílies. La densitat de població era de 1.311,4 habitants/km².
Dels 3.099 habitatges en un 29,4% hi vivien nens de menys de 18 anys, en un 57% hi vivien parelles casades, en un 9,1% dones solteres, i en un 30,2% no eren unitats familiars. En el 26,5% dels habitatges hi vivien persones soles el 15,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,54 i el nombre mitjà de persones que vivien en cada família era de 3,1.
Per edats la població es repartia de la següent manera: un 22,4% tenia menys de 18 anys, un 6,8% entre 18 i 24, un 30,1% entre 25 i 44, un 23,4% de 45 a 60 i un 17,4% 65 anys o més.
L'edat mediana era de 40 anys. Per cada 100 dones de 18 o més anys hi havia 89,9 homes.
La renda mediana per habitatge era de 55.833 $ i la renda mediana per família de 73.062 $. Els homes tenien una renda mediana de 45.979 $ mentre que les dones 35.859 $. La renda per capita de la població era de 25.247 $. Aproximadament el 2,6% de les famílies i el 4,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Spotswood». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Spotswood». American Fact Finder. Oficina del Cens dels Estats Units, 12-01-2010.
# St. David (Arizona)

St. David és una concentració de població designada pel cens dels Estats Units a l'estat d'Arizona. Segons el cens del 2000 tenia 1.744 habitants.

## Demografia

Segons el cens del 2000, St. David tenia 1.744 habitants, 666 habitatges, i 462 famílies La densitat de població era de 126,6 habitants/km².
Dels 666 habitatges en un 28,1% hi vivien nens de menys de 18 anys, en un 59,3% hi vivien parelles casades, en un 8,1% dones solteres, i en un 30,5% no eren unitats familiars. En el 26,9% dels habitatges hi vivien persones soles el 17% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,6 i el nombre mitjà de persones que vivien en cada família era de 3,16.
Per edats la població es repartia de la següent manera: un 28,3% tenia menys de 18 anys, un 5,4% entre 18 i 24, un 18,2% entre 25 i 44, un 23,3% de 45 a 60 i un 24,8% 65 anys o més.
L'edat mediana era de 44 anys. Per cada 100 dones de 18 o més anys hi havia 98,6 homes.
La renda mediana per habitatge era de 30.840 $ i la renda mediana per família de 32.292 $. Els homes tenien una renda mediana de 31.641 $ mentre que les dones 21.339 $. La renda per capita de la població era de 12.872 $. Aproximadament el 8,7% de les famílies i el 12,1% de la població estaven per davall del llindar de pobresa.

## Poblacions més a prop

El següent diagrama mostra les poblacions més a prop.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- St. David». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- St. David». American Fact Finder. Oficina del Cens dels Estats Units, 12-01-2010.
# St. Donatus (Iowa)

St. Donatus és una població dels Estats Units a l'estat d'Iowa. Segons el cens del 2000 tenia 140 habitants.

## Demografia

Segons el cens del 2000, St. Donatus tenia 140 habitants, 53 habitatges, i 41 famílies. La densitat de població era de 150,2 habitants/km².
Dels 53 habitatges en un 30,2% hi vivien nens de menys de 18 anys, en un 69,8% hi vivien parelles casades, en un 7,5% dones solteres, i en un 20,8% no eren unitats familiars. En el 18,9% dels habitatges hi vivien persones soles el 7,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,64 i el nombre mitjà de persones que vivien en cada família era de 3,05.
Per edats la població es repartia de la següent manera: un 22,9% tenia menys de 18 anys, un 10% entre 18 i 24, un 27,9% entre 25 i 44, un 17,1% de 45 a 60 i un 22,1% 65 anys o més.
L'edat mediana era de 39 anys. Per cada 100 dones de 18 o més anys hi havia 111,8 homes.
La renda mediana per habitatge era de 39.750 $ i la renda mediana per família de 42.000 $. Els homes tenien una renda mediana de 32.083 $ mentre que les dones 16.477 $. La renda per capita de la població era de 15.369 $. Cap de les famílies i el 0,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- St. Donatus». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- St. Donatus». American Fact Finder. Oficina del Cens dels Estats Units, 12-01-2010.
# St. Cloud (Florida)

St. Cloud és una població dels Estats Units a l'estat de Florida. Segons el cens del 2000 tenia 20.074 habitants.

## Demografia

Segons el cens del 2000, St. Cloud tenia 20.074 habitants, 7.716 habitatges, i 5.424 famílies. La densitat de població era de 846,1 habitants/km².
Dels 7.716 habitatges en un 34% hi vivien nens de menys de 18 anys, en un 52,8% hi vivien parelles casades, en un 12,8% dones solteres, i en un 29,7% no eren unitats familiars. En el 23,7% dels habitatges hi vivien persones soles l'11,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,55 i el nombre mitjà de persones que vivien en cada família era de 3.
Per edats la població es repartia de la següent manera: un 25,5% tenia menys de 18 anys, un 7,7% entre 18 i 24, un 29,7% entre 25 i 44, un 19,7% de 45 a 60 i un 17,4% 65 anys o més.
L'edat mediana era de 37 anys. Per cada 100 dones de 18 o més anys hi havia 85,4 homes.
La renda mediana per habitatge era de 36.467 $ i la renda mediana per família de 41.211 $. Els homes tenien una renda mediana de 30.955 $ mentre que les dones 22.414 $. La renda per capita de la població era de 17.031 $. Entorn del 6,2% de les famílies i el 8,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- St. Cloud». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- St. Cloud». American Fact Finder. Oficina del Cens dels Estats Units, 12-01-2010.